CELEX: C2006/165/32
Language: el
Date: 2006-07-15 00:00:00
Title: Υπόθεση C-211/06 P: Αναίρεση που άσκησε στις  9 Μαΐου 2006  η Herta Adam κατά της αποφάσεως που εξέδωσε το Πρωτοδικείο (πρώτο τμήμα) στις  22 Φεβρουαρίου 2006  στην υπόθεση T-342/04, Herta Adam κατά Επιτροπής των Ευρωπαϊκών Κοινοτήτων

15.7.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 165/18
            
         Αναίρεση που άσκησε στις 9 Μαΐου 2006 η Herta Adam κατά της αποφάσεως που εξέδωσε το Πρωτοδικείο (πρώτο τμήμα) στις 22 Φεβρουαρίου 2006 στην υπόθεση T-342/04, Herta Adam κατά Επιτροπής των Ευρωπαϊκών Κοινοτήτων
   (Υπόθεση C-211/06 P)
   (2006/C 165/32)
   Γλώσσα διαδικασίας: η γαλλική
   Διάδικοι
   
      Αναιρεσείουσα: Herta Adam (εκπρόσωποι: S. Orlandi, A. Coolen, J.-N. Louis, E. Marchal, δικηγόροι)
   
      Αντίδικος στην αναιρετική διαδικασία: Επιτροπή των Ευρωπαϊκών Κοινοτήτων
   Αιτήματα της αναιρεσείουσας
   Η αναιρεσείουσα ζητεί από το Δικαστήριο:
   
               —
            
            
               να εξαφανίσει καθ' ολοκληρίαν την απόφαση του Πρωτοδικείου (πρώτο τμήμα) της 22ας Φεβρουαρίου 2006 στην υπόθεση T-342/04 (Herta Adam κατά Επιτροπής των Ευρωπαϊκών Κοινοτήτων)·
            
         
               —
            
            
               να ακυρώσει την απόφαση της Επιτροπής της 2ας Σεπτεμβρίου 2003 με την οποία το κοινοτικό αυτό όργανο αρνήθηκε στην αναιρεσείουσα τη χορήγηση του επιδόματος αποδημίας που προβλέπεται στο άρθρο 4 του παραρτήματος 7 του Κανονισμού Υπηρεσιακής Καταστάσεως των υπαλλήλων των Ευρωπαϊκών Κοινοτήτων (ΚΥΚ)·
            
         
               —
            
            
               να καταδικάσει την καθής στα δικαστικά έξοδα και των δύο βαθμών διαδικασίας.
            
         Λόγοι αναιρέσεως και κύρια επιχειρήματα
   Η αίτηση αναιρέσεως στηρίζεται σε νομική πλάνη του Πρωτοδικείου κατά την ερμηνεία της εννοίας της «παροχής υπηρεσιών σε άλλο κράτος» περί της οποίας γίνεται λόγος στο 4, παράγραφος 1, στοιχείο α', δεύτερη περίπτωση, του παραρτήματος VII του ΚΥΚ.